Държавен вестник, бр. 55, 2006 г., стр. 73

Б Р О Й  55
Д Ъ Р Ж А В Е Н   В Е С Т Н И К
С Т Р .  73
3. данни за представители и/или митничес-
ки агенти, които юридическото лице или едно-
личният търговец  е упълномощил да подават
митнически документи по електронен път:
а) код по БУЛСТАТ, или
б) единен граждански номер;
4. когато се изгражда повече от една връзка
от тип “система-система”:
а) наименование на съответния офис на
юридическото лице или едноличния търговец;
б) начин на свързване—интернет или арен-
дована линия;
в) наименование на софтуера (информаци-
онната система), използван от декларатора;
г) лице за административни контакти (име,
телефон, адрес на електронна поща);
д) лице за технически контакти (име, теле-
фон, адрес на електронна поща);
е) забележка и/или допълнителна инфор-
мация.
(2) При регистрация на физическо лице в
регистрационната форма на интернет страни-
цата на Агенция “Митници” се въвежда следна-
та информация:
1. данни за физическото лице:
а) име и единен граждански номер;
б) постоянен адрес, адрес за кореспонденция
и пощенски код;
в) компетентната териториална дирекция на
НАП, а за териториална дирекция София-град—
и съответният офис;
г) адрес на електронна поща;
д) когато физическото лице действа като
представител, се посочва и това обстоятелство;
2. данни за представители и/или митничес-
ки агенти, които физическото лице е упълно-
мощило да подават митнически документи:
a) код по БУЛСТАТ, или
б) единен граждански номер.
(3) Лицето, което извършва регистрацията,
декларира верността на данните след тяхното
въвеждане и подписва съдържанието на регис-
трационната форма с универсалния си електро-
нен подпис. Данните се изпращат до митничес-
ката информационна система.
(4) Митническата информационна система
отказва регистрация за деклариране по елект-
ронен път при неуспешно преминаване на кон-
трола за валидност на данните от регистраци-
онната форма.
Чл. 20. За потвърждение или отказ на ре-
гистрацията митническата информационна
система визуализира съобщение, което се из-
праща на декларатора и по електронна поща
на адреса, посочен в регистрационната форма.
При отказ в съобщението се посочват и причи-
ните за това.
Чл. 21. След получаване на съобщението за
потвърждаване на регистрацията упълномоще-
ните лица, които имат право да подават митни-
чески документи по електронен път, могат да
извършват действия в съответствие с предоста-
вените им права.
Чл. 22. (1) При промяна на данните, вписа-
ни в регистрационната форма, деклараторът е
длъжен да отрази промените в 7-дневен срок от
тяхното настъпване.
(2) Промяната на данни в регистрацията се
извършва чрез редактиране на регистрацион-
ната форма. За потвърждение на извършената
редакция митническата информационна систе-
ма визуализира съобщение, което се изпраща
на декларатора и по електронна поща на адре-
са, посочен в регистрационната форма.
Чл. 23. (1) Регистрацията за деклариране
по електронен път се прекратява в следните
случаи:
1. по искане на декларатора;
2. когато деклараторът не изпълнява изиск-
ванията на тази наредба;
3. когато не е декларирал по електронен път
в последните 360 календарни дни;
5. при неизпълнение на задължението по
чл. 22, ал. 1.
(2) При прекратяване на регистрацията на
декларатора се изпраща съобщение на елект-
ронна поща на адреса, посочен в регистрацион-
ната форма.
Раздел III
Подаване на електронна митническа
декларация
Чл. 24. (1) Електронната митническа декла-
рация се подава пред митническото учрежде-
ние, в което ще се представят стоките, освен
когато в Закона за митниците и в Правилника
за прилагане на Закона за митниците е предви-
дено друго.
(2) В случаите по чл. 2, ал. 1 електронната
митническа декларация за режим транзит се
подава в съответствие със структурата и обясни-
телните бележки, посочени в приложение № 4.
(3) Електронната митническа декларация се
изпраща до митническата информационна сис-
тема, ако отговаря на функционалната специ-
фикация за съответния митнически режим и има
временен регистрационен номер.
Чл. 25. (1) Митническата информационна
система проверява дали полученото    EDI стан-
дартно съобщение отговаря на изискванията на
тази наредба.
 (2) След извършване на проверката по ал. 1
митническата информационна система изпра-
ща съобщение, че електронната митническа
декларация се счита за подадена, или съобще-
ние, че EDI стандартното съобщение не отгова-
ря на изискванията на тази наредба, с описание
на откритите грешки. След отстраняване на
грешките деклараторът може повторно да из-
прати електронната митническа декларация.